EkBass/fiwiki-20250220-pages-articles huggingface dataset:
Halmejärvi

Halmejärvi on kylä ja järvi Nurmeksen Valtimolla, Pohjois-Karjalassa. Se sijaitsee soisten erämaiden ja valtionmaiden laidalla. Kylä on pieni ja maaltamuuton seurauksena vain muutama talo on enää asuttu. Halmejärvi on myös pieni järvi kylällä. Järvestä laskee alaspäin Nuolijärveen Halmejoki, jonka varsilla on pääosa kylän tiloista. Halmejärvellä sijaitsee myös Murtovaaran talomuseo (sen voidaan tosin sanoa kuuluvan myös Sivakan kylään). Valtimon suurin suo Suurisuo sijaitsee Halmejärvellä. Se on ollut turvetuotantoalueena kun Vapo aloitti vuonna 1982 jyrsinturvetuotannon suolla. Kylän eläimistö on erämainen ja se on tunnettu majavistaan, joiden rakennelmia, patoja ja pesäkekoja näkee alueella. Myös susia ja karhuja tavataan säännöllisesti. ==Lähteet== * Luokka: Valtimon kylät Luokka:Pielisen reitin valuma-alue
Livojärvi

Livojärvi on iso järvi Posion kunnan ja Kuusamon kaupungin alueella Lapin ja Pohjois-Pohjanmaan maakunnissa. == Maantiede == Livojärven pinta-ala on 32,96 neliökilometriä. Järvi on länsi-itäsuuntainen, ja sen suurin pituus on 23 kilometriä. Suurimmat selkävedet ovat Kellinselkä, Varanganselkä, Pernunselkä ja Autioselkä. Muita selkävesiä ovat Kaatamisselkä, Kellariselkä, Pyörreselkä ja Suottaselkä. Hirsiniemi erottaa Autioselän, Pernunselän ja Kellariselän lähes erillisiksi järvenosiksi. Taivalkosken ja Posion välinen seututie 863 kulkee Livojärven poikki kapean Säikänsalmen yli. Järven pohjoispuoli on harjumaastoa, joka jatkuu järveen pitkinä rantahietikoina ja vedenalaisina matalikoina ja selänteinä. Järven eteläpuolella Varanganvaara nousee noin 130 metriä järven pinnan yläpuolelle. Livojärvi kuuluu lähes kokonaan Posioon, mutta järven kaakkoiskulma kuuluu Kuusamoon. Järven tilavuudeksi on saatu 192 miljoonaa kuutiometriä eli 0,192 kuutiokilometriä. Keskisyvyys on 5,6 metriä ja suurin syvyys 28 metriä. Järvellä on kaksi 28 metriä syvää kohtaa: Kellinselän keskiosassa ja Varanganselän luoteisosassa. Muita yli 20 metriä syviä kohtia on Hirsiselällä, Kellariselällä, Pernunselällä, Pirttiperässä ja Suottaselällä. == Vesistösuhteet == Livojärvi sijaitsee Iijoen vesistössä (vesistöaluetunnus 61) Livojoen valuma-alueen (61.5) Livojärven alueella (61.53), jonka Livojärven valuma-alueeseen (61.533) se kuuluu. Järven vedenpinnan korkeus on 243,7 mmpy. Livojärvi laskee sen länsipäästä lähtevää Livojokea pitkin, joka on Iijoen sivujoki. Vedenjakaja Maanselkä kulkee Livojärven pohjoispuolelta. Kirveskanava yhdistää Livojärven Kostonjoen vesistöön kuuluvaan Kaukuanjärveen. == Lähteet == == Aiheesta muualla == * Posiolapland.com: Livojärvi – Posion matkailu * Posiolapland.com: Hirsiniemi – Livojärven–Hirsiniemen retkeilyreitti Luokka:Posion järvet Luokka:Kuusamon järvet Luokka:Livojoen valuma-alue
Salakuljettajan laulu

Salakuljettajan laulu on suomalainen elokuva vuodelta 1952. Elokuva on Lasse Pöystin kolmas ohjaustyö. Elokuvan aiheen taustana on Suomen sodanjälkeisen ajan säännöstely. Sillä pyrittiin estämään maan taloudelle tärkeän ulkomaanvaluutan hupeneminen toisarvoisten kulutushyödykkeiden, kuten kahvin ja nailonsukkien, ostoon. Elokuvan ensi-ilta oli 7. marraskuuta 1952 Helsingissä Rexissä ja Tuulensuussa. == Juoni == Tarina sijoittuu 1950-luvun alun Tornionjokilaaksoon, jossa kukoistaa vireä salakuljetustoiminta. Se oli sitä harjoittaville tuottoisaa ja helpotti kansan kahvihampaan kolotusta. Tapio Rautavaaran esittämä tullietsivä soluttautuu salakuljetusliigaan, joka harjoitti toimintaansa viihdytyskiertueen suojassa. ==Näyttelijät== ==Arviot== Aikalaiskriitikkojen arviot olivat vaisuja: "Filmi on auttamattoman pitkäveteinen. Se vaikuttaa yhtä harrastelijamaiselta kuin päähenkilöidenkin esitykset." Myöhempi kriitikko pitää tarinaa keinotekoisena.AL: Salakuljettajan laulu, Päivän elokuvia, Tv-maailma, 27/2012 sivu 29 ==Lähteet== ==Aiheesta muualla== * Luokka:Vuoden 1952 suomalaiset elokuvat Luokka:Suomalaiset mustavalkoelokuvat Luokka:Lasse Pöystin ohjaamat elokuvat Luokka:Suomalaiset komediaelokuvat
Patronyymi

Patronyymi eli isännimi on asiakirjassa (tai esimerkiksi sukuselvityksessä) esiintyvä ilmaus, jolla ilmoitetaan, kenen isän poika tai tytär etunimeltä mainittu henkilö on. Patronyymi on tavallaan etunimen attribuutti, tarkentava lisämäärite. Patronyymi on käytössä muun muassa itäslaavilaisissa maissa Venäjällä, Valko-Venäjällä ja Ukrainassa. Suomessakin joillakuilla on toisena etunimenä patronyymi, jolloin nimi kokonaisuudessaan voi olla esimerkiksi Lauri Juhanpoika Virtanen. Islannissa patronyymi on käytössä sukunimen sijasta.https://www.kielikello.fi/-/sukunimettomat-islantilaiset ==Katso myös== *Matronyymi ==Lähteet== Luokka:Henkilönnimet Luokka:Isyys
Matronyymi

Matronyymi on asiakirjassa (tai esimerkiksi sukuselvityksessä) esiintyvä ilmaus, jolla ilmoitetaan, kenen äidin poika tai tytär etunimeltä mainittu henkilö on. Matronyymi on tavallaan etunimen attribuutti, tarkentava lisämäärite. Matronyymiä on yleisesti käytössä vain silloin, kun patronyymiä eli isännimeä ei käytetä (esimerkiksi avioliiton ulkopuolisen raskauden vuoksi). Esimerkki matronyymistä; Maija Mariantytär Virtanen. ==Katso myös== *Patronyymi Luokka:Henkilönnimet Luokka:Äitiys
Pelinjohtaja

Pelinjohtaja tarkoittaa seuraavia asioita: * pelinjohtaja, pesäpallojoukkueen jäsen * pelinjohtaja, rooli roolipeleissä.
Säppi (saari)

Säppi () on saari Selkämerellä. Se sijaitsee Luvian ulkosaaristossa Lankoorin edustalla, noin 5,5 kilometrin päässä mantereesta, ja on kuulunut vuoden 2017 alusta Eurajoen kuntaan. Metsäpeitteinen saari on pinta-alaltaan 150 hehtaaria. Sen korkein kohta, Kirkkoharju, kohoaa noin kahdeksan metrin korkeuteen merenpinnasta. Saarella sijaitsee vuonna 1873 rakennettu Säpin majakka. ==Yhteisöjä== Säpin majakasta ja majakkakylän rakennuksista huolehtii ne Saaristomeren merenkulkupiiriltä vuokrannut, vuonna 2000 perustettu Säppi 2000 -yhdistys, joka myös esittelee saarta ja majakkaa vierailijoille yhteistyössä matkanjärjestäjien kanssa. Samassa pihapiirissä, vanhassa majakanvartijan asuinrakennuksessa toimii vuonna 1959 perustettu lintuasema, joka on Ahvenanmeren Signilskärin jälkeen Suomen toiseksi vanhin. Lintuaseman toimintaa pitää yllä Porin lintutieteellinen yhdistys (PLY). Saari on varsinkin syksyisin lintuharrastajien suosima retkikohde. Säpin luotsituparakennusta on 1950-luvun lopulta alkaen vuokrannut Reposaaren metsästäjät -yhdistys. Vuonna 1949 se tuotti saarelle muflonlampaita ja on sittemmin huolehtinut niiden riistanhoidosta ja metsästyksestä. ==Kulttuuriympäristö== Museovirasto on määritellyt Säpin majakkayhteisön ja luotsiaseman valtakunnallisesti merkittäväksi rakennetuksi kulttuuriympäristöksi. Itse majakan ja luotsiaseman rakennusten ohella valtakunnallisesti merkittävän rakennetun kulttuuriympäristön rajaukseen kuuluu myös koko Säpin saari. ==Luonto== Säppi kuuluu Luvian Saariston Natura 2000 -suojelualueeseen. Saarella on luonnonsuojelualueita, ja osa saaresta kuuluu Selkämeren kansallispuistoon. Kesien ajaksi Säppiin tuodaan laiduntamaan viitisentoista ylämaankarjaan kuuluvaa lehmää. Säppi on yksi seitsemästä suomalaisesta saaresta, joilla elää sinne istutettuja villilampaita, mufloneja. Monikymmenpäisestä populaatiosta metsästetään muutama yksilö joka syksy. Elokuussa 1997 Säpin pohjoisrannalta löydettiin kuollut delfiini eli juoksiainen (Delphinus delphis). Kyseinen 5–7-vuotias uros oli vasta toinen Suomen aluevesillä tavattu tämän lajin yksilö. Myöhemmin selvisi, että muuan merikapteeni oli aikaisemmin elokuussa nähnyt delfiinin elävänä Säpin eteläpuolella. ==Kuvia== File:Säpin majakka.JPG|Säpin majakka. File:Ylämaankarja Säppi.JPG|Ylämaankarjaa. == Lähteet == * ===Viitteet=== == Aiheesta muualla == * Luokka:Luvia Luokka:Valtakunnallisesti merkittävät rakennetut kulttuuriympäristöt Suomessa Luokka:Selkämeren kansallispuisto Luokka:Eurajoen saaret
Arttu Harkki

Arttu Petteri Harkki (s. 18. marraskuuta 1965 Helsinki) on suomalainen radiotoimittaja ja juontaja. Hän siirtyi vuonna 2010 Radio Novasta Radio Suomipopille iltapäiväohjelman juontajaksi. Harkki kuitenkin lopetti vuoden 2013 alussa Radio Suomipopin Illoissa. Sitä ennen hän teki Radio Suomipopilla iltapäivälähetystä Rakel Liekin kanssa. Nykyään (vuonna 2024) hän on juontajana Radio Nostalgialla, pääosin Nostalgian iltapäivässä yhdessä Anna Hanskin kanssa. == Elämä ja ura == Harkki on toiminut Radio Novan ja MTV3:n Vihreä kulta -ohjelman juontajana. Harkki on toiminut myös muiden televisiosarjojen, kuten Yllytyshullujen ja Suomen Robinsonin juontajana. 1990-luvulla hän lainasi äänensä Game Over -peliohjelman Vito-nukelle. Vuonna 2013 Harkki osallistui Splash! -ohjelmaan. Hänen entinen vaimonsa on Anu Harkki. Heillä on kaksi lasta. Pariskunta erosi 2008.http://www.menaiset.fi/artikkeli/ajankohtaista/ihmiset/anu_harkki_42_hehkuttaa_vastasyntynytta_tytartaan_instagramissa Me Naiset: Anu Harkki hehkuttaa tytärtään Arttu Harkki on ollut aikaisemmin naimisissa Satu Ruotsalaisen kanssa. Vuonna 2014 Harkki muutti yhteen kampaajana työskentelevän Inkan kanssa.http://www.seiska.fi/Viihdeuutiset/Arttu-Harkki-ja-kampaajakulta-pika- avoliitto/1053841 Inka pyörittää Helsingin Bulevardilla omaa yritystä.http://www.seiska.fi/Viihdeuutiset/Radiojuontaja-Arttu-Harkin-rakas- on-nayttava-kampaaja-kuva/1049144 ==Arttu Harkin juontamia televisio- ohjelmia== * Vito's Game Over (1994–1997) (Vito-nuken ääni) * Viton vieraat (1995) (Vito-nuken ääni) * Yllytyshullut (1998–2004) * Suomen Robinson (2005) == Lähteet == Luokka:Suomalaiset radiotoimittajat Luokka:Suomalaiset juontajat Luokka:Vuonna 1965 syntyneet Luokka:Elävät henkilöt
Carl G. Gahmberg

Carl Gustav Gahmberg (s. 11. helmikuuta 1942 Kirkkonummi) on biokemisti ja Helsingin yliopiston biokemian emeritusprofessori. Gahmberg on saanut monia tunnustuksia urallaan. Vuonna 1981 hän sai nuoren tutkijan Anders Jahre -palkinnon. Hänet valittiin Suomalaisen Tiedeakatemian jäseneksi vuonna 1982. Hän on ollut Suomen Tiedeseuran jäsen vuodesta 1983 ja toimi sen pysyvänä sihteerinä 1992–2018. Hän on myös Ruotsin kuninkaallisen tiedeakatemian ja lukuisien muiden kansainvälisten tiedeakatemioiden jäsen. Hän on ollut esimerkiksi Academia Europæan jäsen vuodesta 1989 lähtien. Vuonna 1995 Professoriliitto nimesi hänet Vuoden professoriksi. Vuonna 1997 hänelle myönnettiin Matti Äyräpään palkinto ja 2010 J. W. Runebergin palkinto. == Lähteet == ==Aiheesta muualla== * Carl G. Gahmberg Helsingin yliopiston tutkimustietokannassa. Luokka:Suomalaiset biokemistit Luokka:Suomalaiset professorit Luokka:Helsingin yliopiston professorit Luokka:Matti Äyräpään palkinnon saajat Luokka:Vuonna 1942 syntyneet Luokka:Elävät henkilöt Luokka:Academia Europæan jäsenet
Monsuunimetsä

Monsuunimetsä on monsuunien vaikutusalueella tropiikissa ja subtropiikissa sijaitseva kasvillisuusvyöhyke, joka saa kesäisin runsaita sateita ja joutuu talvisin selviytymään pitkän kuivankauden yli. Tämän vuoksi puusto koostuu suureksi osaksi kesävihannista lehtipuista, jotka pudottavat lehtensä kuivakauden ajaksi. Lehdet haihduttavat vettä, joten niiden pudottaminen auttaa puita selviämään kuivasta ajanjaksosta. Lehdettömät rungot päästävät auringonvalon lähes esteettä kenttäkerrokseen, jonne on kehittynyt tiheä ja lajistoltaan runsas aluskasvillisuus. Kosteimmilla paikoilla ja siellä, missä pohjavesi on lähellä maanpintaa, monet puut ovat ikivihreitä. Monsuunimetsien puulajisto on pienempi kuin trooppisessa sademetsässä, ja rungot sijaitsevat harvemmassa. Siellä täällä on aukioita, joissa on tiheää pensaikkoa. Eläinten määrä on kuitenkin suuri, ja esimerkiksi suuria nisäkkäitä on enemmän kuin trooppisissa sademetsissä. Tyypillisiä monsuunimetsien kasveja ovat liaanit, bambut sekä tiikki-, santeli- ja banianpuut. Monsuunimetsiä tavataan Aasiassa, lähinnä Intian keski- ja pohjoisosissa, Sri Lankassa, Kaakkois-Aasiassa ja Pienillä Sundasaarilla. Monsuunimetsät muistuttavat trooppisia ja subtrooppisia kuivametsiä, joita esiintyy myös muissa maanosissa. == Lähteet == * WSOY Iso karttakirja * CD-Facta 2005 === Viitteet === Luokka:Kasvillisuusvyöhykkeet
John Gray

John N. Gray (s. 17. huhtikuuta 1948) on englantilainen filosofi ja kirjailija. Gray on toiminut eurooppalaisen ajattelun professorina London School of Economics -yliopistossa. Gray on kirjoittanut artikkeleita moniin brittiläisiin lehtiin, muun muassa The Guardianiin ja New Statesmaniin. Hän on kirjoittanut myös monia kirjoja poliittisen filosofian alalla, muun muassa kirjan Straw Dogs: Thoughts on Humans and Other Animals (2003). Hän vertaa kirjassa ihmisiä suoraan muihin eläimiin ja arvostelee humanismia, joka Grayn mielestä pohjautuu uskonnollisiin ideologioihin. Gray suhtautuu epäilevästi myös ihmisten vapaaseen tahtoon ja moraaliin, ja Grayn näkemys ihmiskunnasta onkin kyyninen. Hänen mielestään ihmiset ovat ennen kaikkea tuhoisa laji, joka tällä hetkellä tuhoaa sekä ympäristöään että maapallon muita lajeja. == Teoksia == * * * Gray, John N. Gray, John N. Gray, John N.
Eebenpuu

Eebenpuu eli mustapuu eli ebenholz tai eebenholtsi on puutavaratyyppi, jota saadaan joidenkin eebenpuiden (Diospyros) suvun lajien ydinpuusta. Eebenpuu on kovapuulaji. Eebenpuuta tuottavat mm. lajit ceylonineebenpuu (Diospyros ebenum), gabonineebenpuu (Diospyros crassiflora), celebesineebenpuu (Diospyros celebica) ja Diospyros tesselaria. Eebenillä on hyvin monta alkuperäisnimeä trooppisen vyöhykkeen eri kolkista. Alkuperäisnimet ovat: Kojoe itam, Congo moitomo, Mologotoe, Maitem, Mojondi, Camagon, Tendu, Temru, Tunki ja Timbruni. Eebenpuu on nimetty kaupallisessa kielenkäytössä Makassariksi Celebesin saaren samannimisen päävientisataman mukaan. == Ominaisuuksia == Useimmat eebenpuulajit ovat pienehköjä ja ne saavuttavat yleensä noin 15 metrin korkeuden ja 40–50 cm läpimitan. Joillakin lajeilla rungon suorahko oksaton osa voi olla 20–25 m pitkä. Joskus kerrotaan tavatun jopa 30 metrin korkuisia ja 100 cm paksuisia puita. Eebenin pintapuun ja sydänpuun erottaa selvästi toisistaan. === Pintapuu === Eebenpuun pintapuu on kellertävää ja puutyötarkoituksiin kelpaamatonta. === Sydänpuu === Sydänpuu on lajista riippuen syvänmustaa, ruskeanmustaa tai mustajuovaista ruskealla pohjalla. Puuaines on erittäin kovaa, tiivistä ja raskasta, mutta haurasta. Kuivanakin se uppoaa veteen, koska sen ominaispaino on 1,14. == Esiintyminen == Eebenpuita kasvaa Afrikassa, Itä-Intiassa, Kaakkois-Aasiassa ja Australiassa. Merkittävin eebenpuun kasvualue on Celebesin (Sulawesin) saaren metsät. Liiallisten hakkuiden takia eräät eebenpuulajit ovat nykyään uhanalaisia. == Käsittely == Eebenpuun kuivaus on vaikeaa. Paksut sydänpuukappaleet on syytä kuivata hyvin hitaasti. Eebenpuu on kovuudestaan huolimatta työstettävissä kaikilla välineillä. Sahaaminen ja höylääminen sujuvat hitaasti, mutta sorvaus on helpompaa. Kiillotettaessa se saa kauniin, metallisen kiillon. Eebeniä voi myös leikata viiluiksi. Työstöpöly voi ärsyttää silmiä ja keuhkojen limakalvoja. == Käyttö == Eebenpuuta käytetään esimerkiksi pianon koskettimissa, soittimien otelaudoissa ja viritystapeissa. Nykyään sitä harvemmin käytetään koriste-esineissä tai huonekaluissa. Kuitenkin esimerkiksi kansanomaiset afrikkalaiset koristeveistokset on usein tehty eebenpuusta. == Kuvia == Kuva:Macassar-Ebenholz.jpg|Eebenpuun sisus. Kuva:Sculpture ebene.jpg|Afrikkalainen eebenveistos. Kuva:Chess set 4o06.jpg|Shakkilauta. Mustat nappulat eebeniä. Kuva:Ebony elefant.JPG|Eebenistä tehtyjä elefantteja. == Lähteet == * Eebenpuu == Aiheesta muualla == Luokka:Eebenpuut Luokka:Puu Luokka:Seulonnan keskeiset artikkelit
Campeonato Brasileiro Série B

Campeonato Brasileiro Série B lyhyemmin Série B on Brasilian jalkapallon toiseksi korkein sarjataso. Série B:hen osallistuu 20 joukkuetta, jotka pelaavat kaksinkertaisen sarjan. Neljä parasta nousee Série A:han ja neljä huonointa putoaa Série C:hen. Série B perustettiin vuonna 1971 samalla kun koko sarjajärjestelmä Campeonato Brasileiro kehitettiin. Série B:n säännöt ja pelijärjestelmä ovat muuttuneet monta kertaa sen olemassaolon aikana ja vuosina 1973-79, 1986-87, 1993 ja 2000 Série B:tä ei pelattu ollenkaan. Kaudesta 2006 lähtien pelijärjestelmä on ollut samanlainen kuin Série A:ssa. ==Kaudella 2009 pelaavat joukkueet== Joukkue ABC América de Natal Atlético Goianiense Bahia Bragantino Brasiliense Ceará Campinense Duque de Caxias Figueirense Fortaleza Guarani Ipatinga Juventude Paraná Ponte Preta Portuguesa São Caetano Vasco da Gama Vila Nova Luokka:Brasilian jalkapallosarjat
Battlefield Evolution

Battlefield evolution on Mongoose Publishingin kehittämä miniatyyripeli, jota pelataan 28 millimetrin miniatyyreillä. Se sijoittuu vuoteen 2018. Battlefield Evolutionissa on tällä hetkellä 4 eri armeijaa jotka ovat: Kiinan Kansanvapautus Armeija (PLA), Euroopan liittovaltion iskujoukko (EFTF), Yhdysvaltain merijalkaväki (USMC) ja Lähi-idän liittoutuma (MEA). Uusia armeijoita ilmestyy kuukausittain pelin kehittyessä. == Aiheesta muualla == *Kotisivu Luokka:Miniatyyripelit
Espoon kaupunginvaltuusto

Espoon kaupunginvaltuusto () on hallintoelin, joka käyttää ylintä päätösvaltaa Espoossa. Espoon väkiluvun ylitettyä 250 000 asukkaan rajan valtuustoon on valittu vuoden 2012 kunnallisvaaleista lähtien 75 valtuutettua.http://www.lansivayla.fi/artikkeli/64187-kokoomukselle-eniten- hyotya-suurvaltuustosta Espoo on voimasuhteiltaan selkeästi porvarillinen kaupunki, suurin puolue on ollut pääsääntöisesti Kokoomus. Vihreiden ja RKP:n kannatus on myös Espoossa Suomen keskiarvoa suurempaa Valtuusto. Elokuussa 2017 Perussuomalaisten ryhmästä erosi kolme valtuutettua, jotka perustivat Espoon sinisen valtuustoryhmän. Espoon kaupunginvaltuuston puheenjohtajana (2021–2025) toimii Vihreän liiton Henna Partanen. ==Paikkajako ja äänestysaktiivisuus vaaleittain== vaalit paikat äänestys- aktiivisuus vaalit SDP äänestys- aktiivisuus Kok. SKDL Vas. RKP LKP Lib. SMP PS Kesk. SKL KD POP Vihr. Espoon sit. Liike Nyt Muut 1968 14 11 6 6 6 2 -- 2a 1972 16 15 8 6 7 -- 1 -- 75,61 % 1976 17 22 9 7 7 -- 2 1 2 -- 79,1 % 1980 17 25 8 7 5 -- 2 2 1 75,9 % 1984 15 26 3 8 1 2 1 -- 7 4b 71,0 % 1988 15 27 3 8 1 1 3 1 -- 4 4c 66,4 % 1992 14 21 4 8 -- -- 2 2 11 5 -- 70,3 % 1996 14 24 3 8 -- -- 2 1 8 3 4d 61,6 % 2000 13 25 4 7 4 1 11 2 -- 53,4 % 2004 13 26 3 7 4 2 9 3 -- 59,2 % 2008 9 26 2 6 7 3 2 11 e 1f 62,6 % 2012 10 29 2 7 10 2 2 13 e \-- 59,3 % 2017 10 26 3 6 7 3 2 17 1g 60,1 % 2021 10 28 2 6 8 2 3 14 2 58,2 % a Työväen ja Pienviljelijäin Sosialidemokraattinen Liitto (1), muut (1) b Kommunistien ja demokraattien yhteislista (2), Sitoutumattomien yhteislista (2)Suomen virallinen tilasto XXIX 7, s. 108. c Espoolaisten yhteistoiminta (3), Demokraattinen Vaihtoehto (1) d Nuorsuomalainen puolue e Perussuomalaisten listalla: 2 valtuutettua (2008), 1 (2012) f Köyhien Asialla g Liberaalipuolue – Vapaus valita h Liike Nyt Lähteet: TilastokeskusTilastokeskuksen PX-Web-tietokannat: Kunnallisvaalit 1976-2017 (Tilastokeskus 2017)Kunnallisvaalit 1988 (Tilastokeskus 1989), s. 36–37, 178., OikeusministeriöKunnallisvaalit 1996 (Oikeusministeriö 1997); Kunnallisvaalit 2000 (Oikeusministeriö 2000); Kunnallisvaalit 2004 (Oikeusministeriö 2004); Kunnallisvaalit 2008 (Oikeusministeriö 30.10.2008); Kunnallisvaalit 2012 (Oikeusministeriö 1.11.2012); Kuntavaalit 2017 (Oikeusministeriö 12.4.2017) Helsingin SanomatHelsingin Sanomat ti 3.10.1972 s.12 == Lähteet == == Aiheesta muualla == === Espoon valtuustopuolueet === * Espoon kokoomus * Espoon sosiaalidemokraattinen kunnallisjärjestö * Espoon vihreät * Keskustan Espoon kunnallisjärjestö * Espoon perussuomalaiset * Espoon vasemmisto * Espoon kristillisdemokraatit * Ruotsalainen kansanpuolue Espoo * Liike Nyt Espoo Luokka:Espoon hallinto Luokka:Suomen kaupunginvaltuustot
Sivakkajoki (Valtimo)

Sivakkajoki on kylä ja joki Nurmeksen Valtimolla, Pohjois-Karjalassa. Se sijaitsee noin 12 kilometrin päässä Valtimon kirkonkylältä. Kylä on Kuhmon tien varsilla ja sinne ulottuu päällystetty tie kirkonkylältä. Viljelykset ovat Valtimonjoen vesistöalueeseen kuuluvan Sivakkajoen laaksossa. Kylän kasvaessa se irtautui omaksi kyläyhteisökseen Ylä-Valtimosta. Kylälle rakennettiin vuonna 1957 oma Rauhalan koulu, joka lakkautettiin 1973. Luokka:Valtimon kylät
Diabolus in Musica

Diabolus In Musica on yhdysvaltalaisen thrash metal -yhtye Slayerin kahdeksas studioalbumi. Levy on saanut paljon kritiikkiä fanien ja kriitikoiden keskuudessa muun muassa nu metal vaikutteiden ja Tom Arayan aikaisempaa melodisempien lauluosuuksien takia. . Slayer kuitenkin palasi perinteisempään thrashiin myöhemmillä levyillä Christ Illusion ja World Painted Blood. == Kappalelista == # # # # # # # # # # # # == Kokoonpano == * Tom Araya – basso, laulu * Jeff Hanneman – kitara * Kerry King – kitara * Paul Bostaph – rummut == Arviot == * Allmusic: Allmusic review * Q: Q Magazine review * Entertainment Weekly: C+Entertainment Weekly == Lähteet == == Aiheesta muualla == * * Luokka:Slayerin albumit Luokka:Rick Rubinin tuottamat albumit Luokka:Vuoden 1998 albumit
Tyttö lähtee kasarmiin

Tyttö lähtee kasarmiin on Aarne Tarkaksen ohjaama suomalainen elokuva vuodelta 1956. Sen on tuottanut Mauno Mäkelä. Elokuva kuuluu Fennada-Filmin vuosina 1952–1958 tuottamaan seitsemän sotilasfarssin sarjaan, josta tämä oli viides. Elokuvan ensi-ilta oli 29. kesäkuuta 1956 Helsingissä Rexissä ja Tuulensuussa. Käsikirjoituksessa mainittu työnimi oli Tyttö kasarmissa. Elokuvaa on kuvattu Helsingissä Fennada-Filmin studioilla Kulosaaressa sekä Santahaminan varuskunta-alueella. Elokuva on julkaistu Yleisradion toimesta VHS-kasetille vuonna 2003, Finnkinon Fennada-klassikot-sarjassa DVD:lle samana vuonna sekä VLMedian uudessa Fennada-klassikot-sarjassa vuonna 2015. Kriitikoiden arvioissa elokuvaa on sanottu "pikkukivaksi"AL: Päivän elokuvia, Tv-maailma, 25-26/2013 sivu 53. Aikalaisarvioissa kiinnitettiin huomiota onnistuneeseen ohjaustyöhönArvioita, Elonet.fi. Arvioiden mukaan elokuva oli jo tasoltaan kohtuullinen, koska sitä ei muiden vastaavien liukuhihnaelokuvien tapaan tyrmätty täysinSuomen kansallisfilmografia, elokuvan artikkeli. Spede Pasanen oli jo näkyvässä roolissa elokuvassa "poskitrumpetteineen". Pasanen kohoaa selvästi alokasjoukon keulahahmoksi. ==Tarina== Heikki Vuoren (Pentti Siimes) pitäisi astua varusmiespalvelukseen. Hän kuitenkin joutuu auto-onnettomuuteen, ja hänen siskonsa päättää esiintyä tilapäisesti Heikkinä. Hertta Vuori (Elina Pohjanpää) lähtee mieheksi naamioituneena varuskuntaan. Palveluksen läpivieminen naisena osoittautuu luonnollisesti vaikeaksi. Heikin toivuttua hän saapuu varuskuntaan ja onnistuu vaihtamaan siskonsa kanssa vaatteita. Hertta tavoitetaan alueelta ilman kulkulupaa ja hätäpäissään ilmoittaa tulleensa tapaamaan kapteeni Terästä. Hänet saatetaan Teräksen asunnolle, jossa hän nukahtaa sohvalle. Elokuvassa viritellään romanssia Esko Teräksen (Matti Ranin) ja Hertta Vuoren välille. Mukana on viatonta leikittelyä sukupuolirooleilla. Spede Pasanen käyttää samaa nainen kasarmissa -teemaa myöhemmin tekemässään elokuvassa Uuno Turhapuro armeijan leivissäMuut tiedot, Elonet.fi, viitattu 1.7.2013. == Näyttelijät == == Televisioesitykset == Päivämäärä Kanava Katsojamäärä 12.3.1976 MTV2 1 983 000 19.8.1989 YLE TV1 339 000 7.11.2001 YLE TV1 105 000 14.6.2003 YLE TV2 29.9.2007 YLE TV2 25.4.2011 YLE TV2 3.7.2013 YLE TV1 4.8.2015 YLE TV1 12.4.2018 Yle TV1 9.9.2019 Yle TV1 26.10.2020 Yle TV1 , Esitystiedot; Televisioesitykset. ==Lähteet== ==Aiheesta muualla== * Luokka:Vuoden 1956 suomalaiset elokuvat Luokka:Suomalaiset mustavalkoelokuvat Luokka:Aarne Tarkaksen ohjaamat elokuvat Luokka:Sotilasfarssit
Tea Khalifa

Tea Khalifa (s. 15. marraskuuta 1977) on suomalainen juontaja ja näyttelijä, joka nousi julkisuuteen MTV3:n Jyrki-musiikkiohjelman myötä. Khalifa on tehnyt paljon juontoja myös yritystapahtumissa ja festivaaleilla. Hän juonsi The Voice -tv-kanavalla esitettyä Voicela-viihdeohjelmaa. Khalifan sisko Suad on muusikko ja näyttelijä Amira Khalifa on hänen siskopuolensa.Petri Voutilainen: Tiesitkö? Jyrkistä tutulla Tea Khalifalla on kaksi näyttävää julkkissiskoa: Olemme laulaneet pienestä pitäen yhdessä! Seiska.fi 13.4.2018. Viitattu 26.1.2022. Khalifa seurusteli aikoinaan Apulanta-yhtyeen solistin Toni Wirtasen kanssa. Khalifan äiti on suomalainen ja isä tšadilainenhttps://www.city.fi/ilmiot/jani+toivola/2778. Tea Khalifalta ilmestyi marraskuussa 2005 single, "Fortune". 2010-luvulla Tea juonsi uudelleen nousseella MoonTV-kanavalla. Vuonna 2013 Khalifa toimi The Voice of Finland -kykyjenetsintäohjelman backstage-juontajana. Vuonna 2021 hän sai roolin yhdysvaltalaiseen draamasarjaan Greyn anatomia. ==Lähteet== Luokka:Suomalaiset juontajat Luokka:Suomalaiset laulajat Luokka:Suomalaiset näyttelijät Luokka:Vuonna 1977 syntyneet Luokka:Elävät henkilöt
Mulperit

Mulperit eli silkkiäispuut eli mulperipuut (Morus) on kasvisuku mulperikasvien (Moraceae) heimossa. Heimoon kuuluu noin 3000 lajia, jotka kasvavat pääasiassa trooppisilla ja subtrooppisilla alueilla. Mulperi- eli silkkiäispuihin kuuluu määrittelytavasta riippuen kymmenisen lajia.Red Mulberry (Morus rubra) Foresrty Iowa State Silkkiäispuut ovat kesävihantia, yksikotisia yksineuvoisia usein monihaaraisia puita tai pensaita. Puun lehdet ovat ehyitä tai liuskaisia samassakin puussa. Silkkiäispuun kukat ovat vihertäviä. Sen hede- ja emikukinnot ovat omina norkkoinaan samassa puussa. Puun hedelmät muistuttavat muodoltaan vadelmaa. Ne kypsyvät vihreistä punaisiksi ja lopulta punertavanmustiksi. Euroopassa mustamulperi (Morus nigra) on istutettuna yleisin. Se on saanut nimensä kypsinä melkein mustista, makeista hedelmystöistään. Lajin alkuperäaluetta ei tunneta, mutta sen oletetaan olevan kotoisin Länsi- tai Keski-Aasiasta. Sitä on hedelmäkasvina viljelty muinaisista ajoista lähtien hyvin laajalla alueella. Nykyään kaupallisia viljelmiä on etenkin Etelä-Euroopassa ja Kaliforniassa. Mustamulperin lehdet ovat päältä karheita ja kiiltäviä. Alapuolelta ne ovat pehmeäkarvaisia. Lehtien ruodit ovat tukevia ja pituudeltaan noin kaksi senttiä. Otollisissa olosuhteissa puu kasvaa 10 metriä korkeaksi. Sen latvus on pyöreähkö, oksat mutkaisia ja usein kallellaan oleva runko on lyhyt. Mustamulperin kaarna on pahkuraista ja uurteista. Väriltään kaarna on oranssinruskeaa. Valkomulperi (Morus alba) eli varsinainen silkkiäispuu on kotoisin Kiinasta. Valkomulperin lehdet ovat ikiajoista lähtien olleet silkkiäisperhosten toukkien, aidon silkin tuottajien, mieluisinta ravintoa. Sen takia lajia viljellään laajalti Kiinassa, Japanissa ja myös Etelä-Euroopassa. Valkomulperin hedelmät (2,5 cm) ovat aluksi valkoisia, mutta tummuvat kypsyttyään punaisiksi, makeiksi marjoiksi. Puun lehtien (20 cm) yläpinta on vaaleanvihreä, sileä ja vaihtelevasti kiiltävä. Lehtien alapinnalla varsinkin lehtisuonissa on karvoja. Valkomulperi on menestynyt Suomessa ainakin Helsingin seudulla tyydyttävästi.Luonnontieteellinen museo Siellä se on tuottanut myös kypsiä hedelmystöjä. == Lajeja ja muunnoksia == * Morus alba – valkomulperi ** Morus alba var. tatarica – tataarimulperi * Morus australis * Morus cathayana * Morus celtidifolia * Morus indica * Morus insignis * Morus japonica * Morus liboensis * Morus macroura * Morus mesozygia * Morus mongolica * Morus nigra – mustamulperi * Morus notabilis * Morus rubra – punamulperi * Morus serrata * Morus trilobata * Morus wittiorum == Lähteet == == Aiheesta muualla == * Finto: Kassu – Kasvien suomenkieliset nimet: Morus * Suomen Lajitietokeskus: Mulperit (Morus) * United States Department of Agriculture (USDA): Morus * Flora of China: Morus * Food Component Database (FooDB): Mulberry (Morus) Luokka:Mulperikasvit Luokka:Seulonnan keskeiset artikkelit
Coenraad Jacob Temminck

Coenraad Jacob Temminck (31. maaliskuuta 1778 Amsterdam – 30. tammikuuta 1858) oli hollantilainen eläintieteilijä ja ornitologi. Coenraadin äiti oli Alyda van Stamhorst. Hänen isänsä Jacob Temminck oli Hollannin Itä-Intian kauppakomppanian taloudenhoitaja. Häneltä Coenraad peri laajan 4 000 kappaleen lintukokoelman. Coenraad oli kolmasti naimisissa. Ensimmäinen puoliso (1804) oli Dionysia Catharina Cau, joka kuoli 1828. Toinen puoliso (1831) oli Catharina Nepveu, hän kuoli 1834. Kolmas puoliso (1835) oli Anna Agneta Smissaert. Coenraad Temminck oli Leidenissä sijainneen Kansallisen luonnonhistoriallisen museon (Rijksmuseum van Natuurlijke Historie) ensimmäinen johtaja vuodesta 1820 kuolemaansa 1858 saakka. Hänen tieteellinen työnsä oli laajalti arvostettua ja hän julkaisi useita merkittäviä eläintieteellisiä teoksia. Temminck kuvaili ja nimesi suuren määrän eliöitä, linnuista muun muassa arokotkan, leveäpyrstökihun, mustanmerenlokin, valkosiipitiiran, arotaskun, aavikkotaskun, ruostesiipirastaan, keltaotsasepän, viirusirkkalinnun, mustakurkkukertun, tulipäähippiäisen ja sepelsiepon. Temminckin kunniaksi on nimetty suuri määrä eläimiä, esimerkiksi lapinsirri (Calidris temminckii). == Teoksia == * Las Posesiones holandesas en el Archipiélago de la India. Manille 1855. * Esquisses zoologiques sur la côte de Guiné ... le partie, les mammifères. Brill, Leyde 1853.'' * Coup-d'oeil général sur les possessions néerlandaises dans l'Inde archipélagique. Arnz, Leyde 1846–49. * Nouveau recueil de planches coloriées d'oiseaux. Levrault, Paris 1838. * Monographies de mammalogie. Dufour & d'Ocagne, Paris, Leyde 1827–41. * Atlas des oiseaux d'Europe, pour servir de complément au Manuel d'ornithologie de M. Temminck. Belin, Paris 1826–42. * Nouveau recueil de planches coloriées d'oiseaux, pour servir de suite et de complément aux planches enluminées de Buffon. Dufour & d'Ocagne, Paris 1821. * Observations sur la classification méthodique des oiseaux et remarques sur l'analyse d'une nouvelle ornithologie élémentaire. Dufour, Amsterdam, Paris 1817. * Manuel d'ornithologie ou Tableau systématique des oiseaux qui se trouvent en Europe. Sepps & Dufour, Amsterdam, Paris 1815–40. * Histoire naturelle générale des pigeons et des gallinacés. Sepps, Amsterdam 1808–15. == Lähteet == *Biographie en néerlandais Luokka:Alankomaalaiset ornitologit Luokka:Vuonna 1778 syntyneet Luokka:Vuonna 1858 kuolleet
Lusi

thumb|Lusin varalaskupaikka Lusi on kylä Heinolassa. Se on paikka, jossa valtatie 5 alkaa erkanemalla valtatiestä 4. Kylä on jäänyt väylistä sivuun moottoritien valmistumisen jälkeen. Valtatie 5:n alussa on kolme kilometriä pitkä suora tieosuus, joka toimii Lusin varalaskupaikkana. Moottoritie Helsingin Koskelasta ulottuu Lusiin saakka. Lusissa sijaitsee myös linja- autojen pikavuoropysäkki Helsinki–Jyväskylä-vuoroille. Aikaisemmin Lusissa oli sekatavarakauppa. Vuoteen 1996 saakka Lusi kuului Heinolan maalaiskuntaan. Päijät-Hämeen Kylät ry, Päijät-Hämeen liitto ja Hämeen työvoima- ja elinkeinokeskus valitsivat Lusin Päijät-Hämeen vuoden kyläksi 2009. ==Lähteet== Luokka:Heinolan kylät Luokka:Heinolan maalaiskunta Luokka:Päijät- Hämeen vuoden kylät
Mary-Louise Parker

Mary-Louise Parker (s. 2. elokuuta 1964 Fort Jackson, Etelä-Carolina) on yhdysvaltalainen teatteri- ja elo­kuva­näyttelijä. Hänet on palkittu Tony-, Emmy- ja Golden Globe -palkinnoilla. Parhaiten hänet tunnetaan rooleistaan tuotoksissa Paistetut vihreät tomaatit, Boys on The Side – Matka ystävyyteen, West Wing, Angels in America ja Weeds. == Valikoitu filmografia == * Paistetut vihreät tomaatit (1991) * Boys on The Side – Matka ystävyyteen (1995) * West Wing (2001–) * Angels in America (2003) * Weeds (2005–2012) == Lähteet == == Aiheesta muualla == Luokka:Yhdysvaltalaiset näyttelijät Luokka:Golden Globe -palkinnon saajat Luokka:Primetime Emmy -palkinnon saajat Luokka:Vuonna 1964 syntyneet Luokka:Elävät henkilöt Luokka:Tony-palkinnon saajat
Aach (kaupunki)

Aach on kaupunki Etelä-Saksassa Baden-Württembergin osavaltiossa. Se sijaitsee lähellä Bodenjärveä ja Sveitsin rajaa. Kaupungin asukasluku oli kesäkuun 2022 lopussa 2 356, ja sen pinta-ala on 10,68 neliökilometriä. Asukastiheys on 221 asukasta neliökilometrillä. Kaupungissa sijaitsee Saksan tuottoisin luonnollinen vesilähde Aachtopf. Varhaisin maininta Aachista historiallisissa asiakirjoissa on vuodelta 1100. Noihin aikoihin se tunnettiin latinalaisella nimellään Oppidum Ach in Hegovia. Kaupunki Aachista tuli vuonna 1283 Saksan kuninkaan Rudolf I Habsburgilaisen myönnettyä sille kaupunginoikeudet. == Lähteet == == Aiheesta muualla == * Kaupungin viralliset sivut Luokka:Baden- Württembergin kunnat Luokka:Konstanzin piirikunta Luokka:Saksan kaupungit
Maanselkä (kylä)

Maanselkä on kylä ja rautatieasema Joensuun–Kontiomäen rautatien varrella Sotkamon ja Nurmeksen (entisen Valtimon) rajalla, Maanselän vedenjakaja- alueella. Osa kylästä ja taloista sijaitsee Nurmeksen ja osa Sotkamon puolella. Varsinainen kylä sijaitsee korkealla vaaralla. Joensuu–Kontiomäki- rata kulkee kylän itäpuolitse. Maanselän rautatieasema sijaitsee noin kaksi ja puoli kilometriä kylän itäpuolella, henkilöliikenne Nurmeksen ja Kontiomäen välisellä rataosalla lopetettiin vuonna 1993. Kylän läpi kulkee Kajaanintie eli valtatie 6. Kylä on ollut tunnettu kautta aikojen majataloistaan, ja perinteitä jatkaa Maanselän Etappi -majatalo. Kylällä on myös Seurantalo. == Luonto == Maanselän ympärillä on laajat erämaat, jotka ovat valtion omistuksessa. Kylän länsipuolella on Loukkukorpi, jossa sijaitsevalta Loukkukorven metsäkämpältä käsin on ennen tehty suurella metsätyömiesjoukolla laajoja savottoja valtion metsissä. Tunnettu UKK-retkeilyreitti Vuokatti–Koli kulkee kylän läpi. Se seurailee entisiä veronkantaja Simo Hurtan ratsupolkuja. Alueen luoteispuolella on korkeita vaaroja, kuten valtatien 6 länsipuolella 307 metriä korkea laaja Lappavaara ja noin kymmenen kilometriä luoteeseen sijaitseva 368 metriä korkea Naulavaara. Eläimistä alueella tavataan mm. susia pysyvästi. Joitakin niistä on tutkimusseurantaa varten pannoitettu. Talvisin sudet liikkuvat alueella laumana. Kotkalla on myös reviirinsä alueella. == Kalliojärvi == Maanselän lähellä sijaitsee neljän kilometrin pituinen kapea Kalliojärvi. Järvi on yksi harvoista bifurkaatiojärvistä, jonka vedet laskevat järven pohjoispäästä Oulujoen vesistöön ja eteläpäässä Valtimon puolelle Alasenjärven kautta Vuoksen vesistön Kokkojokeen. Lännenpuolella järveen rajautuu jyrkkärinteinen Rommakkovaara ja sen rinteillä on Kalliojärven aarnialue, vanhojen metsien suojelualue, jossa kasvaa vanhoja aarnimäntyjä. == Nähtävyydet == * Kalliojärven bifurkaatiojärvi * Kalliojärven aarnialue * Täyssinän rauhan rajakivi (1595) Maanselän asemalla == Historia == Maanselässä on kulkenut aikoinaan Ruotsin ja Venäjän alueiden raja. Merkkinä entisistä rajoista Maanselän asemalla on Täyssinän rauhan rajakivi vuodelta 1595. Kiveen on hakattu Ruotsin kruunut ja kreikkalaisristi. Lisäksi siinä on rajan myöhemmin tarkastaneiden rajankävijöiden nimikirjainhakkaukset. Maanselälle rakennettiin vuonna 1650 Maanselän kylä majapaikaksi pitkälle asumattomalle välille Sotkamoon mentäessä. Kylä onkin tunnettu majatalon paikkana monta vuosisataa. Veronkantaja Simo Hurtan käyttämä ratsupolku kulkee myös alueen läpi. Valtimon puolella sijaitsee tunnettu Aholan vanha talo 1800-luvulta. == Yritykset == * Maanselän Etappi ==Lähteet== * Luokka:Sotkamon kylät Luokka:Valtimon kylät
Mark Moses

Mark Moses (s. 24. helmikuuta 1958 New York) on yhdysvaltalainen näyttelijä. Hän on esiintynyt useissa elokuvissa, kuten Hamekyttä 2, Platoon – nuoret sotilaat ja Star Trek: Voyager. Vuonna 2004 hän nousi Yhdysvalloissa suuren yleisön tietoisuuteen roolistaan Paul Youngina sarjassa Täydelliset naiset. Vuonna 2006 Moses esiintyi näytelmässä Burleigh Grimes. ==Aiheesta muualla== * Luokka:Yhdysvaltalaiset näyttelijät Luokka:Vuonna 1958 syntyneet Luokka:Elävät henkilöt
Flex-Able

Flex-Able on kitaristi Steve Vain ensimmäinen soololevy. Levy julkaistiin 1984. == Kappaleet == # # # # # # # # # # # === Bonuskappaleet === # * # # # == Lähteet == * Guitar9.com Luokka:Steve Vain albumit Luokka:Vuoden 1984 esikoisalbumit
Sivakkajoki

Sivakkajoki tarkoittaa seuraavia: * Sivakkajoki, joki Kaavissa * Sivakkajoki, joki Tervolassa * Sivakkajoki, kylä ja joki Nurmeksen Valtimolla.
Aika ei venaa ketään

Aika ei venaa ketään on rap-artisti Uniikin esikoisalbumi. Se julkaistiin vuonna 2005 Rähinä Recordsin kautta. == Kappaleet == # # # # # # # # # # # # == Tuottajat == * Boy Mike: 1, 2, 9 * Iso H: 3, 7 * Elastinen: 4, 5, 10, 11 * Sakke: 6, 8 * Snellmen: 12 Luokka:Vuoden 2005 esikoisalbumit Luokka:Uniikin albumit Luokka:Elastisen tuottamat albumit Luokka:Sakke Aallon tuottamat albumit
Lyypekin tuomiokirkko

thumb|300px|Lyypekin tuomiokirkon tornit. Lyypekin tuomiokirkko () on suuri tiilinen kirkkorakennus Lyypekin kaupungissa, Saksassa. Se rakennettiin alun perin vuosina 1173–1230 romaaniseen tyyliin, mutta muutettiin goottilaista arkkitehtuuria mukailevaksi vuosina 1266–1355. Vuonna 1942, toisen maailmansodan ilmapommituksissa, kirkko vaurioitui merkittävästi. Se kuitenkin myöhemmin rakennettiin uudelleen, valmistuen vuonna 1982. Luokka:Lyypekki Luokka:Saksan kirkot Luokka:Kivikirkot
Sivakkajoki (Kaavi)

Sivakkajoki on Vuoksen vesistön Juojärven reitin latvaosaan kuuluva vesitie Kaavin kunnassa Koillis-Savossa. Joki on vajaat 6 kilometriä pitkä. Se yhdistää Sivakkajärven ja Suuren-Kortteisen. Sivakkajoen virtapaikkoja ovat Pienikkikoski, Myllykoski ja Peltokankaankoski. Lintuharrastajille Sivakkajoki on tullut tunnetuksi talvisista koskikaroistaan. Sen varrella on kilometrin matkalla tavattu parhaimmillaan kerralla peräti 31 koskikaraa. == Aiheesta muualla == *Kaavin lintupaikat Luokka:Kaavi Luokka:Suomen joet Luokka:Juojärven reitin valuma-alue
Panu Vauhkonen

Panu Vauhkonen (s. 1972 Virtasalmi) on suomalainen näyttelijä. Hän on valmistunut Teatterikorkeakoulusta vuonna 2001. Hän on näytellyt lukuisissa suomalaisissa televisiosarjoissa. Lisäksi hän näyttelee teatterissa. Panu Vauhkosen ensimmäinen teatterirooli oli Espoon kaupunginteatterin Tahdon, tahdon -musikaalissa vuonna 1998. Vauhkonen toimii myös äänikirjojen lukijana. Vauhkonen on kotoisin Virtasalmelta Etelä-Savosta ja on 187 senttimetriä pitkä. Vuonna 2024 Vauhkonen valmistui raitiovaununkuljettajaksi. == Valikoitu filmografia == * Kaukana (1996) * Pieni pyhiinvaellus (1999) * Peräkamaripojat (2001) * Mooseksen perintö (2001) * Kylmäverisesti sinun (2002) * Mies vailla menneisyyttä (2002) * Paholaisen tytär (2002) * Rikospoliisi Maria Kallio (2003) * Kaverille ei jätetä (2003) * Kotikatu (2005) * Turvetta ja timantteja (2006) * Donna Paukku (2006–2007) * Ketonen ja Myllyrinne (2006–2010) * Savuna ilmaan (2009) * Taivaan tulet (2010–2011) * Alamaailma-trilogia: Vanki (2010) * Vares – Sukkanauhakäärme (2011) * Alavilla mailla hallanvaara (2011) * Syvälle salattu (2011) * Moska (2011) * Helsingin herra (2012) * Puhdistus (2012) * Korso (2014) * Joulukalenteri: Kadonneiden lahjojen tapaus (2015) * Syke (2016) * Toivon tuolla puolen (2017) * Saattokeikka (2017) * Suomen hauskin mies (2018) * Sorjonen (2018) * M/S Romantic (2019) == Lähteet == == Aiheesta muualla == * * Luokka:Suomalaiset näyttelijät Luokka:Vuonna 1972 syntyneet Luokka:Elävät henkilöt
Flex-Able Leftovers

Flex-Able Leftovers on yksi kitaristi Steve Vain monista soololevyistä. Levy julkaistiin vuonna 1984 == Kappaleet == === In Side === # # # # === Out Side === # # # # == Lähteet == * http://www.vai.com/AllAboutSteve/discography/discography_solo.html *bandmerch.com Luokka:Vuoden 1984 EP:t Luokka:Steve Vain albumit
Cody Kasch

Cody Reed Kasch (s. 21. elokuuta 1987 Camarillo, Kalifornia) on yhdysvaltalainen näyttelijä. Hänellä on skotlantilaisia sukujuuria. Kasch sai ensimmäisen vakituisen roolinsa John Goodmanin tilannekomediasta Normal, Ohio, joka lopetettiin muutaman jakson jälkeen. Kasch esitti myös texasilaista high school -oppilasta australialaisessa nuortensarjassa Out There. Neljä vuotta myöhemmin hän nousi suuren yleisön tietoisuuteen saatuaan roolin sarjasta Täydelliset naiset. == Lähteet == ==Aiheesta muualla== * Luokka:Yhdysvaltalaiset näyttelijät Luokka:Vuonna 1987 syntyneet Luokka:Elävät henkilöt
Undisputed Attitude

Undisputed Attitude on yhdysvaltalaisen thrash metal -yhtye Slayerin seitsemäs studioalbumi, joka sisältää punk-covereita. Levyllä on Hannemanin nimettömässä sivuprojektissaan vuosina 1984 ja 1985 kirjoittamat kappaleet "Can't Stand You" ja "Ddamm", sekä kappale "Gemini", jonka King sävelsi ja Araya sanoitti vuonna 1996. Levystä on tehty myös erikoispainos johon on lisätty bonuskappaleina Venom-cover "Witching Hour" sekä "Divine Intervention" ja "Dittohead". Paul Bostaph lähti yhtyeestä pian albumin julkaisemisen jälkeen työskennelläkseen omassa projektissaan The Truth about Seafood. Slayer palkkasi Bostaphin tilalle Testamentin rumpalin Jon Detten suunnatessaan vuoden 1996 Ozzfest-kiertueelle. Dette erotettiin yhtyeestä vuoden jälkeen, jolloin Bostaph palasi yhtyeeseen jatkamaan kiertuetta. ==Kappalelista== # # # # # # # # # # # # # # # ==Kokoonpano== * Tom Araya – basso, laulu * Jeff Hanneman – kitara * Kerry King – kitara * Paul Bostaph – rummut == Arviot == * Rolling Stone: Rolling Stone * Allmusic: Allmusic review * Entertainment Weekly: C–Entertainment Weekly == Lähteet == == Aiheesta muualla == * * Luokka:Slayerin albumit Luokka:Rick Rubinin tuottamat albumit Luokka:Vuoden 1996 albumit
Konehelsinki

Kone Helsinki oli suomalainen farkkujen valmistaja. Yritys teki pääasiassa miesten design-farkkuja, mutta myös muita tuotteita, kuten paitoja, takkeja, käsikoruja farkusta, nahasta ja logovöitä. Useita alkuperäisen merkin tuotteita valmistettiin vain pieniä eriä kerrallaan. Merkki oli tunnettu erityisesti vetoketjuista, isoista metallisista logovöistä ja saumaompeleista, raakareunoista sekä erilaisista pintakäsittelyistä farkuille. Yritys perustettiin vuonna 1997. Sen pääsuunnittelija ja perustaja oli Kalle Kuusela, joka myi yrityksen kesällä 2007 Perttu Klaavolle. Kuusela jatkoi kuitenkin freelance-suunnittelijana. Merkin nimi oli lähtöisin konemusiikista. Vaatemerkki oli vuonna 2003 Idols-kilpailijoiden vaatettaja. Antti Tuisku jatkoi kilpailun jälkeenkin yhteistyötä yrityksen kanssa. Suomen Big Brother -kilpailun 3. tuotantokaudella voittanut Sauli ja samaisen kilpailun finaaliin selvinnyt Niko tekivät vaatesuunnittelua Kone Helsingille. Yrityksen vaatteita ovat käyttäneet muun muassa The Rasmus, Kwan sekä Tiktak. Lisäksi yritys valmisti lavashow-esiintymisasuja Scandinavian Hunks -tanssiryhmälle kaudelle 2009–2010. Kone Helsinki oli mukana Design Forum Finlandin, Suomen New Yorkin pääkonsulaatin ja Suomen New Yorkin kulttuuri-instituutin järjestämässä Hardcore-muotoilunäyttelyssä New Yorkissa toukokuussa 2008. Vuonna 2009 Kone Helsinki toi markkinoille pääbrändin rinnalle alabrändin, erilaiseen jakelukanavaan ja edullisempaan hintakategoriaan sijoittuvan Kone Helsinki Jeans - design by Kalle kuusela tuotemerkin, joka oli laajempi tuotteiden osalta. Kalle Kuusela toimi alabrändin pääsuunnittelijana, ja jälleenmyynti tapahtui Anttila-tavaratalojen kautta. Alkuperäinen merkki jatkoi yksilöllisten mallistojen tuotantoa. Tuotteita myytiin nettikaupassa sekä omissa myymälöissä. ==Lähteet== Luokka:Vaatemerkit Luokka:Entiset suomalaiset vaatetusalan yritykset
Ukonpalko

Ukonpalko eli idänukonpalko (Bunias orientalis) on suurikokoinen ristikukkainen kasvi. == Ulkonäkö ja koko == Ukonpalko voi kasvaa metrin mittaiseksi. Sen kukat ovat keltaiset ja siemenkota muistuttaa pähkinää: siinä on tavallisesti yksi tai joskus kaksi siementä. Ukonpalko kasvaa tiiviinä kasvustoina ja kukkii alkukesästä. Edu.fi == Levinneisyys == Ukonpalkoa tavataan Keski- ja Itä-Euroopassa, sekä muutamissa paikoissa Pohjois- Amerikassa.Den virtuella floran Se on levinnyt rikkaruohona ihmisen mukana alkuperäisiltä kasvupaikoiltaan Kaakkois-Euroopasta. Suomen Luonto == Lähteet == == Aiheesta muualla == *Kasviatlas: Idänukonpalon levinneisyys Suomessa. *Pinkka, Lajintuntemuksen oppimisympäristö: Idänukonpalko (Bunias orientalis) *Luontoportti: Ukonpalko (Bunias orientalis) *ITIS: Bunias orientalis *United States Department of Agriculture (USDA): Bunias orientalis *Flora of China: Bunias orientalis Luokka:Ristikukkaiskasvit
Venäjänkielinen Wikipedia

Venäjänkielinen Wikipedia (, Vikipedija) on Wikipedian venäjänkielinen versio. Venäjänkielisessä Wikipediassa on noin artikkelia. Artikkelimäärältään se oli maailman 7. suurin Wikipedia vuonna 2021. Se perustettiin marraskuussa 2002. == Vaiheita == Venäjänkieliseen Wikipediaan luotiin 100 000\. artikkeli 16. elokuuta 2006. 500 000\. artikkeli luotiin 25. helmikuuta 2010. Vuosina 2006, 2007 ja 2009 venäjänkielinen Wikipedia sai venäläisen Runet-valtionpalkinnon tieteen ja koulutuksen sarjassa. Marraskuussa 2019 Vladimir Putin vaati Venäjän hallituksen ylläpitämää vaihtoehtoa Wikipedialle. The Guardianin mukaan valtion varoja oli myönnetty jo edellisenä syyskuussa julkaistujen virallisten asiakirjojen mukaan. Uuden sähköisen vaihtoehdon oli tarkoitus perustua Suureen venäläiseen tietosanakirjaan. London Timesin mukaan ehdotus hylättiin toukokuun 2020 puoliväliin mennessä, mutta Suuren venäläisen tietosanakirjan työntekijän mukaan vain työryhmä hajotettiin ja työ projektin parissa jatkuu. Kesäkuussa 2022 lanseerattiin Venäjän valtion hyväksymä venäläinen Wikipedian forkkaus Runiversalis. Sivusto käynnistyi 9 000 artikkelilla, joka on vain pieni osa venäjän Wikipedian 1,85 miljoonasta artikkelista. Monet artikkelit on otettu muokkaamattomina venäläisestä Wikipediasta. Venäjän hyökättyä Ukrainaan vuonna 2022 Venäjän valtionjohto on uhannut sensuroida venäjänkielisen Wikipedian, koska sotaa käsittelevässä artikkelissa käytetään sanaa ”sota”. 1\. marraskuuta 2022 venäläinen oikeusistuin langetti kahden miljoonan ruplan sakon Wikimedia Foundationille, koska se ei suostunut poistamaan kahta artikkelia venäjänkielisestä Wikipediasta. Maaliskuussa 2022 Valko-Venäjän viranomaiset pidättivät Minskissä toimivan Mark Bernšteinin, joka on bloggari ja venäjänkielisen Wikipedian aktiivinen muokkaaja. Bernšteiniä syytettiin Venäjällä maaliskuun 2022 alussa hyväksytyn ”valeuutisia” koskevan lain rikkomisesta muokkaamalla Wikipedian artikkelia Ukrainan hyökkäyksestä. Bernštein pidätettiin ensin 15 päiväksi, minkä jälkeen häntä pidettiin vangittuna. 24. kesäkuuta 2022 hänet tuomittiin kolmeksi vuodeksi rajoitettuun vapauteen ”yhteiskunnallista järjestystä häiritsevien toimintojen järjestämisestä ja valmistelusta”. Bernštein ilmoitti olevansa syytön syytteeseen. Radio Free Europe/Radio Liberty kuvaili syytteen perusteluja epäselviksi. == Katso myös == * Ruwiki, venäjänkielisen Wikipedian kopio == Lähteet == Venäjänkielinen Wikipedia
Dobber

Dobber on ruotsalainen farkkujen valmistaja. Dobberin perustivat 1974 ruotsalaiset Dan ja Björn. Miesten etunimistä DB he kehittivät nimen Dobber. Dobber tekee farkkujen lisäksi paitoja ja takkeja. == Lähteet == Luokka:Vaatemerkit Luokka:Kenkämerkit Luokka:Farmarihousut